
טקסט הדף



 היום יושב בחיקו של אברהם היום נולד רב יהודה בבבל דאמר מר כשמת ר' עקיבא נולד רבי כשמת רבי נולד רב יהודה כשמת רב יהודה נולד רבא כשמת רבא נולד רב אשי ללמדך שאין צדיק נפטר מן העולם עד שנברא צדיק כמותו שנאמר {קהלת א-ה} וזרח השמש ובא השמש עד שלא כבתה שמשו של עלי זרחה שמשו של שמואל הרמתי שנאמר {שמואל א ג-ג} ונר אלהים טרם יכבה ושמואל שוכב וגו' {איכה א-יז} צוה ה' ליעקב סביביו צריו רב יהודה אמר כגון הומניא לפום נהרא {יחזקאל יא-יג} ויהי כהנבאי ופלטיהו בן בניהו מת ואפול על פני ואזעק קול גדול ואומר אהה אדני ה' רב ושמואל חד אמר לטובה וחד אמר לרעה מאן דאמר לטובה כי הא דאיסתנדרא דמישן חתניה דנבוכדנצר הוה שלח ליה מכולי האי שבייה דאייתית לך לא שדרת לן דקאי לקמן בעי לשדורי ליה מישראל א''ל פלטיהו בן בניהו אנן דחשבינן ניקו מקמך הכא ועבדין ניזלו להתם ואמר נביא מי שעשה טובה בישראל ימות בחצי ימיו מאן דאמר לרעה דכתיב {יחזקאל יא-א} ותבא אותי אל שער בית ה' הקדמוני הפונה קדימה והנה בפתח השער עשרים וחמשה איש ואראה בתוכם את יאזניה בן עזר ואת פלטיהו בן בניהו שרי העם וכתיב {יחזקאל ח-טז} ויבא אותי אל חצר בית ה' הפנימית והנה פתח היכל ה' בין האולם ובין המזבח כעשרים וחמשה איש אחוריהם אל היכל ה' ופניהם קדמה ממשמע שנאמר ופניהם קדמה איני יודע שאחוריהם כלפי מערב מה תלמוד לומר [אחוריהם] אל היכל ה' מלמד שהיו מפריעין עצמם ומתריזין עצמם כלפי מעלה וקאמר נביא מי שעשה הרעה הזאת בישראל ימות על מיטתו תסתיים דשמואל דאמר לרעה דאמר רבי חייא בר אבין אמר שמואל מושכני הרי היא כגולה ליוחסים מישון לא חשו לה לא משום עבדות ולא משום ממזרות אלא כהנים שהיו בה לא הקפידו על הגרושות לעולם אימא לך שמואל אמר לטובה ושמואל לטעמיה דאמר המפקיר עבדו יצא לחירות ואינו צריך גט שחרור שנא' {שמות יב-מד} כל עבד איש מקנת כסף עבד איש ולא עבד אשה אלא עבד שיש לו רשות לרבו עליו קרוי עבד עבד שאין לרבו רשות עליו אין קרוי עבד אמר רב יהודה אמר שמואל זו דברי ר''מ אבל חכמים אומרים כל ארצות בחזקת כשרות הם עומדות אמימר שרא ליה לרב הונא בר נתן למינסב איתתא מחוזייתא אמר ליה רב אשי מאי דעתיך דאמר רב יהודה אמר שמואל זו דברי ר' מאיר אבל חכ''א כל ארצות בחזקת כשרות הן עומדות והא בי רב כהנא לא מתני הכי ובי רב פפא לא מתני הכי ובי רב זביד לא מתני הכי אפ''ה לא קיבלה מיניה משום דשמיע ליה מרב זביד דנהרדעא ת''ר ממזירי ונתיני טהורים לעתיד לבא דברי ר' יוסי ר' מאיר אומר אין טהורים אמר לו ר' יוסי והלא כבר נאמר {יחזקאל לו-כה} וזרקתי עליכם מים טהורים וטהרתם אמר לו ר' מאיר כשהוא אומר מכל טומאותיכם ומכל גלוליכם ולא מן הממזרות אמר לו ר' יוסי כשהוא אומר אטהר אתכם הוי אומר אף מן הממזרות בשלמא לרבי מאיר היינו דכתיב {זכריה ט-ו} וישב ממזר באשדוד אלא לר' יוסי מאי וישב ממזר באשדוד כדמתרגם רב יוסף יתבון בית ישראל לרוחצן בארעהון דהוו דמו בה לנוכראין אמר רב יהודה אמר שמואל הלכה כרבי יוסי אמר רב יוסף אי לאו דאמר רב יהודה אמר שמואל הלכה כרבי יוסי הוה אתי אליהו מפיק מינן צוורני צוורני קולרין ת''ר גר נושא ממזרת דברי ר' יוסי ר' יהודה אומר גר לא ישא ממזרת אחד גר אחד עבד משוחרר וחלל מותרים בכהנת מ''ט דרבי יוסי חמשה קהלי כתיבי 

רש"י



 היום יושב בחיקו של אברהם. י''א מת היום ואם כן אין זה רב אדא שבגמרא ונראה דהא יושב בחיקו של אברהם אבינו שנכנס לברית מילה וזה רב אדא בר אהבה שהאריך ימים הרבה משמת רבי עד דורות אחרונים בימי רב נחמן בר יצחק כדאמרינן בבבא בתרא (דף כב.): צוה ה' ליעקב סביביו צריו. צרים שהיו סובבים אותם בארצם דהיינו עמון ומואב שהצירו להם יותר מן הכל כדאמרינן בחלק (סנהדרין דף צו:) עמון ומואב שכיני בישי דירושלים היו אותם צוה שיהיו סובבים אותם אף בגלותם כגון הומניא דכולה דעמונאי היא כדאמרי' לעיל הושיבם סנחריב בבבל והיו מצירים לישראל שבפום נהרא: חד אמר לטובה. היה מייליל הנביא עליו: וחד אמר לרעה. שהיה רע בעיניו שמת מיתה יפה: דאיסתנדריא דמישן. שלטון של מישן: מי שעשה הטובה הזאת. שהציל את הגולה מלהיות עבדים לעבדות: איני יודע שאחוריהם אל ההיכל. שהיה במערב העזרה מה תלמוד לומר אחוריהם וגו' אחוריהם ממש כשהוא מפורע שהיו מתכוונין להראות אחוריהם לגנאי: תסתיים דשמואל הוא דאמר לרעה. דשמואל לית ליה הא דאמר דעבדים נשתלחו למישן מדקאמר לא חשו לה משום עבדות: לעולם אימא לך שמואל הוא דאמר לטובה. דאית ליה הא דנשתלחו עבדים למישן והאי דקאמר לא חשו לה משום עבדות שמואל לטעמיה דאמר עבד שאין לו לרבו רשות עליו אין קרוי עבד והני נמי מאחר שגזלום מהם ונתייאשו מהם זהו הפקר כדאמרינן בגיטין (דף לט:) נתייאשתי מפלוני עבדי ומשום לשון הפקר נקט לה דכיון דאתייאש ליה מיניה פקע ליה רשותיה: ואינו צריך גט שיחרור. להיות מותר בישראל: זו דברי רבי מאיר. מתני' דקתני דעלו פסולין לארץ ישראל ומשמע דאין כל הארצות בחזקת מיוחסות חוץ מבבל בלבד כדאמר בריש פירקא (לעיל דף סט:) דמסייע ליה לרבי אלעזר דקאמר ייחס עזרא את בבל: ממחוזייתא. ואין מחוזא בתוך גבול בבל האמורים לענין יוחסין: והא בי רב כהנא לא מתנו לה הכי. משמיה דשמואל אלא כדאמר לעיל כל הארצות בחזקת פסולות ואמר רב יהודה אמר שמואל כל הארצות עיסה: דרב זביד מנהרדעא. לאו היינו רב זביד סתמא: וישב ממזר באשדוד. יבדלו הממזרים מהם וישבו בפני עצמם: ייתבון בית ישראל לרוחצן. תרגום של וישב: דהוו דמיין בה לנוכראין. תרגומו של ממזר והכי קאמר וישב העם שהיה מנוכר מגבול ארצו ונטרד כממזר באשדוד גם הוא מגבול ארץ ישראל ויהושע חלקה להם אע''פ שלא נכבשה בימיו כדכתיב (יהושע יג) אתה זקנת באת בימים והארץ נשארה הרבה מאד לרשתה וקא חשיב ואזיל חמשת סרני פלשתים העזתי והאשדודי וגו': צוורני צוורני. חבורות חבורות ל''א קולרין קולרין והוא לשון מעשה בקולר של בני אדם דסוף יבמות (דף קכב.): גר נושא ממזרת. דקסבר קהל גרים לא איקרי קהל והולד ממזר דכתיב לו הלך אחר פסולו: לא ישא ממזרת. קסבר דקהל גרים איקרי קהל: ומותרים בכהנת. ואע''פ שהכהנים אסורים בגיורת ומשוחררת וחללה דקסבר לא הוזהרו כהנות כשירות להנשא לפסולין לאותן שהפסול אינו מוזהר עליהן כגון אלו: חמשה קהלי כתיבי. גבי אזהרת פסולי יוחסין לא יבא ממזר בקהל ה' (דברים כג) לא יבא לו בקהל (שם) לא יבא עמוני ומואבי בקהל (שם) לא יבא להם בקהל (שם) דור שלישי יבא להם בקהל דמצרי ואדומי (שם) וקהל דגבי פצוע דכא (שם) לא חשיב דלאו מן פסולי יוחסין קא משתעי: 

תוספות



 היום יושב בחיקו של אברהם אבינו. פירש בקונטרס יש אומרים מת וא''כ אין זה רב אדא בר אהבה שבגמרא ונראה לומר יושב בחיקו של אברהם שנכנס לברית מילה וזה רב אדא בר אהבה שהאריך ימים הרבה משמת רבי עד דורות אחרונים בימי רב נחמן בר יצחק כדאמרי' בב''ב (דף כב:) אך ר''י פי' דשני רב אדא בר אהבה הוו: חמשה קהלי כתיבי. פי' גבי אזהרת פסולי יוחסין אבל קהל דגבי פצוע דכא לא חשיב דלאו בפסולי יוחסין משתעי עוד אומר ר''י משום דלא שייך ביה קהל: 

רשב"א

ממזרי ונתיני טהורים הם לעתיד לבא דברי ר' יוסי. ואם תאמר וכי מצות לא יבא ממזר תבטל לעתיד. ויש לומר דהוראת שעה תהא לאותן שהיו בדורות קודם ביאת אליהו שאליהו בא ומטהרין אבל אותם שיהיו בימי המשיח אף הם יהיו פסולין, דמצות לא יבא נוהג היא לעולם אף בימיו של משיח.





המאירי

המפקיר עבדו יצא לחירות ומכל מקום צריך גט שחרור להתירו בבת ישראל כמו שיתבאר במקומו:



כבר ביארנו שהכהן אסור לישא גיורת מכל מקום הגר יכול לישא כהנת שלא הוזהרו כשירות לינשא לפסולים למדת שהגר מותר בממזרת אלא שהולד ממזר ומותר בכהנת וכן הדין במשוחרר וכל שכן שהכהנת מותרת לינשא להם אלא שלא הוזהרו כשירות לנשא לפסולין ר"ל לפסולין של כהנה כגון גירי וחרורי וחללי על הדרך שביארנו:





תוספות רא"ש

גמרא היום ישב בחיקו של אברהם אבינו פירש"י שנימול בו ביום והאריך עד דורות אחרונים שהיה בימי רב נחמן בר יצחק כדאמרי' בפ' לא יחפור. ולא נהירא דההוא דהתם היה תלמידו של רבא והיאך יתכן שנימול ביום שמת (שנולד) ר' והיה תלמידו של רבא הא אמרינן ביום שמת ר' נולד רב יהודה וביום שמת רב יהודה נולד רבא. ולעי' בפ"ב נמי משמע דרב אדא בר אהבה היה רבו של רב נחמן דאמר רב נחמן אמר רב אדא בר אהבה הלכה כר"מ במעשר הילכך נראה דשנים היו:



הא דאמר רב יהודה אמר (רב) (שמואל הלכה כר' יוסי תי' וכי איצטריך למיפסק הלכתא למשיחא דה"ג פריך בריש ד' מיתות ובזבחי' בפ' ב"ש ואם היינו מפרשי' דבממזר שאינו ידוע פריך ר' יוסי כגון משפחה שנטמעה הוה ניחא דנפקא מינה טובא שאין להתרחק מן המשפחות שאינן ידועות שמא תמצא פסולה באחרונה, דקסבר ר' יוסי אליהו בא לטהר ולא לטמא. ומי' נראה דבלאו הכי פליגי דבהא אפי' ר"מ מודה כדאמרי' משפחה שנטמעה נטמעה ובממזר ידוע פליגי דאי ס"ד דפליגי בשאינו ידוע א"כ מאי פריך לר' יוסי וישב ממזר באשדוד לוקמיה בממזר ידוע ובתרויהו ליכא למימר דפליגי הא לא מצי למימר דקאמר לעיל (ע"א) כגון אלו אליה בא לטמא ולטהר ודייקי' כגון אלו שנודעו אבל משפחות שנטמעו כמאן לא כר"מ ולא כר' יוסי ומק' אי אמרי' דבממזר ודאי פליגי דהכא פסקי' וכולהו אמוראי דלעיל כר"מ דקאמר ר' חייא שהב"ה מטהר את השבטים וריב"ל דאמר דכסף מטהר ממזרים דלר' יוסי אין צריך כסף ולר' יצחק ולר' יוחנן משפחה כיון שנטמעה נטמעה וכן קרא דמגישי מנחה בצדקה מטהר בני לוי ושאר שבטים. ומי' איכא למימר דאפי' לר' יוסי צריך טהרה לשבטים ואע"פ שהממזרים כגון (טהר) עבדים שנתערבו שפחות בבני משפחה ואינה ידועה ונראים הבנים כאלו הני כהנים ולוים וישראלים והם עבדים (אחר) המתייחסין אחר האם וכן נתינים שנתערבו וסבורים שהם ישראל והא דאמרי' שהנתינים עתידים ליטהר היינו אותם שנתחתנו בהם אבל אותם שהם ואבותיהם ואמותיהם נתינים לא דהא אמרי' בפ' הערל חלק מזבח מי יתיר, ומי' ק' דה"ל לתלמו' למידק הכא היכי דריש ר' יוסי להני קראי דלעיל ועוד דהא דקאמרי אמוראי דלעי' דמשפחה שנטמע' נטמעה משמע דפריך בכל מיני פסולים ועוד שעל שאינן ידועים שייך למי' מפיק מינייהו צוורני צוורני הלכך נראה דמטומעים פליגי ובידועים אפי' ר' יוסי מודה וכל הנהו אמוראי דלעיל דאמרי כיון שנטמעה נטמעה סברי כר' יוסי (והא) דלא איירי קרא דצריך להבדילם ולרחקם והא דלא מוקי וישב ממזר באשדוד בממזר ידוע משום דצריך להבדילם הילכך במטומעי' איירי קרא שצריך להבדילם ולרחקם מישראל שלא יטמעו בהם וה"ר פי' דלא פריך הלכתא למשיחא אלא שאף למשיחא א"צ אלא א"כ יעשה עבירה כגון בההיא דד' מיתות ובההיא דפיגול בהו דאף למשיחא אין צריך ממילא, לא איבעי ליה למיפסק הלכתא:





תוספות ר"י הזקן

זו דברי ר' מאיר מתני' דתני דעלו פסולין לארץ ישראל דמשמע דאין כל ארצות בחזקת כשרות חוץ מבבל. נושא ממזרת דלא איקרי קהל הילכך אינהו [לא הוו בכלל] לא יבא ממזר בקהל ה':



אסור דקהל גרים מקרי קהל א). ופי' לפסולים שבכהנים הוזהרו על בנותיהם והם לא הוזהרו בכהונה אבל לפסולים שהאנשים הפסולים הוזהרו עליהם מלישא אותם כגון ממזר או פסול אף הן הוזהרו דהשוה הכתוב אשה לאיש לכל עונשין שבתורה והכי איתא ביש מותרות:



רוב כשרין אצלה רוב העולם כשר אצל פנויה שאין הולד ממזר אפי' מעובד כוכבי' ועבד שאין ממזר אלא מקרובים:



אינהו לגבה הבועל אצלה:



מאי אמרת לפסול אותם דילמא אזלא לגבייהו וזה הקרוב נשאר במקום קביעתו שתוקית ורבנן שרו ספקן בספקן:



אשת איש אע"פ שרוב פסולים אצלה אם נבעלה לפסול לה הולד אינו ממזר דרוב בעילות אחר הבעל ואם ילדה ממזר אינה משליכו שיכולה לומר מבעלי הוא:





תוספות רי"ד

היום יושב בחיקו של אברהם אבינו עיין בקונטרסי בפ' לא יחפור במהדר' בתרא חד אמר לטובה וחד אמר לרע' קשיא לי בשלמא מאן דאמר לטובה היינו דכתיב כלה אתה עוש' את שארית ישראל כלומר שימות אדם כזה ביניהם בחצי ימיו. אלא למ"ד לרעה מאי כלה אתה עושה וי"ל דה"ק כלה אתה עושה את שארית ישראל בגולה ומתים מתוך צער גדול ומי שהוא רשע גמור ימות על מטתו:





מהרש"א - חידושי הלכות

תוספות בד"ה היום כו' אך ר"י פירש דשני רב אדא בר אהבה כו' עכ"ל ר"ל גם לפי' שנכנס לברית מילה נראה לו לומר דב' רב אדא בר אהבה הוו דלא ניחא ליה לומר שהאריך ימים כל כך וק"ל:


בד"ה חמשה קהלי כו' עוד אמר ר"י משום דלא שייך ביה קהל עכ"ל צ"ע בכוונתו היאך קאמר דלא שייך ביה קהל הא כתיב בו בקהל כמו באינך דמייתי ויש לפרש דבריהם דר"ל דבכל הנך דמייתי בין קהל הפסולים כגון ממזר ושתוקי וגרים בין קהל הכשרים כגון כהנים לוים וישראלים שייך בכל כת וכת לומר בהו קהל באנפי נפשיה דהיינו דיש בהו זכרים ונקבות אבל פצוע דכא לא שייך למקרי קהל כיון דלא שייך בנקבות ובקהל דכתיב גביה מוסב אקהל ישראל ולכך לא ניתן למדרשיה ככל הנך קהלי דשייך בגופייהו קהל בין בכשרים בין בפסולים ודו"ק:





מהרש"א - חידושי אגדות

היום יושב בחיקו של אברהם אבינו כו' מלת חיק נאמר בכ"מ על מקום הערוה ולפי' שהיום מת תלה בחיק של אברהם דר"ל שזכה רב אדא בר אהבה לבא לג"ע דאברהם הוא הכניסו כמ"ש דאברהם רואה בכל הנכנס לג"ע אם בעל כותית ערלתו מבשקר ליה ואין מכניסו ולפי' שבו ביום נכנס לברית מילה תלה בחיק אברהם שהוא ראשון הנימול בעולם וק"ל:


שאין צדיק נפטר כו' שנאמר וזרח השמש ובא השמש וגו' דלפי פשוטו לא הו"ל למכתב רק חד שמש או וזרח ובא השמש או וזרח השמש ובא אל מקומו וגו' וע"כ דרשוהו דשמש דקרא רמז על שני אורות זורחות של הצדיקים קאיירי דעד שלא כבתה שמשו של צדיק זה זרחה שמשו של צדיק אחר ומסיים ביה ואל מקומו של צדיק המת שואף וזורח צדיק השני וקאי נמי שפיר אקרא דלעיל מיניה דור הולך ודור בא וגו' דהיינו צדיק זה מת וצדיק זה נולד מיד ומייתי מהאי קרא ונר אלהים טרם וגו' דלפי פשוטו המקרא מסורס כדאמרינן לקמן בפרקין ושמואל שוכב בהיכל ה' והלא אין ישיבה בעזרה אלא למלכי בית דוד בלבד אלא נר אלהים טרם יכבה בהיכל ה' ושמואל שוכב במקומו וע"כ דרשו הכא דלכך נסמך ושמואל שוכב לנר אלהים לרמוז נר אלהים היא הנשמה כמ"ש נר אלהים נשמת אדם טרם יכבה היינו טרם שנפטר עלי וכבר שמואל היה שם מוכן תחתיו וזרחה שמשו כמפורש בתר הכי ויקרא ה' אל שמואל וגו' וק"ל:


מי שעשה טובה בישראל ימות בחצי ימיו כו' דמסיים בהאי קרא אהה אדני ה' כלה אתה עושה שארית ישראל דמשמע שהיה מצטער עליו שהיה משארית ישראל שנעשה כלה דהיינו שמת קודם זמנו אך למ"ד לרעה קשה דהיאך יתפרש סיפא דקרא כלה אתה עושה וגו' ויש ליישב דמשום דלעיל מיניה כתיב בחרב תפולו על וגו' וזה פלטיהו מת כדרך כל הארץ על מטתו ולכך התרעם וקובל הנביא יחזקאל שזה שעשה מעשה רע כזה ימות על מטתו ושארית ישראל יהיו כלים דהיינו במיתת חרב שזכר וק"ל:


עשרים וחמשה איש אחוריהם אל וגו' איני יודע שאחוריהם כו' בהאי קרא לא הוזכר במפורש שהיה פלטיהו בן בניהו בתוכם גם הביא התלמוד המקראות שלא כסדרן ונראה משום דבהאי קרא דכתיב אחוריהם אל היכל וגו' הוזכר שהיו כ"ה איש ובההוא קרא ותבא אותי אל שער ה' וגו' הוזכר נמי שהיו כ"ה איש מסתמא אית לן למימר שאותן כ"ה איש היו ופלטיהו היה בתוכן כמפורש בההוא קרא ונראה דבההוא קרא דאחוריהם אל היכל בלאו הך דרשא מפורש ביה מעשה הרע שעשו שאמר עוד תשוב תראה תועבות גדולות מאלה ויבא גו' ופניהם קדמה והמה משתחויתם קדמה לשמש ודו"ק:


שמואל לטעמיה דאמר המפקיר עבדו כו' וא"צ גט שחרור כו' עבד שאין לרב וכו' עיין פרש"י וק"ק לפי זה בהורדס שהרג כל בית חשמונאי הרי לא היה עליו רשות רבו וא"צ גט שחרור ואמאי קאמר שמואל כל האומר מבית חשמונאי אנא עבדא הוא וי"ל דלאו לענין איסורא קאמר עבדא הוא אלא דמעבדים אתי מבית הורדס ולא מבית חשמונאי הוא שנהרגו כולם אבל קשה דא"כ למה הכריז עליו רב יהודה דעבדא הוא דמשמע לענין פסול עבד ויש ליישב בדוחק דלכך הכריז עליו לפי שהיה מחזיק עצמו בכהן מבית חשמונאי ולכך הכריז עליו דמבית הורדוס הוא ואינו כהן אלא עבד משוחרר כשמואל ודו"ק:


וישב ממזר כו' בארעהון דהוו דמיין בה לנוכראין כו' כפרש"י דארץ פלשתים מגבול א"י הוא ונראה דהוו דמיין בה לנוכראין בעוה"ז מכח שבועת אברהם לאבימלך כמ"ש במצודת ציון של יבוסי וזה שסיים בענין והיה עקרון כיבוסי ר"ל כמו שהותר יבוסי בעוה"ז כך יהיה מותר כל ארץ פלשתים בעוה"ב שלא היתה השבועה רק בעוה"ז וק"ל:





חכמת שלמה

גמ' ניקו מקמך הכא ועבדין ניזלו כו' כצ"ל:


רש"י בד"ה גר נושא כו' קהל הס"ד. ואח"כ מה"ד הולד ממזר דכתיב כו' הד"א:





רש"ש

גמרא אנן דחשבינן ניקום קמך הכא. כצ"ל:



רש"י ד"ה ממחוזייתא. בתוך גבולי בבל כו'. כצ"ל:



רש"י ד"ה גר נושא ממזרת. והולד ממזר כו'. כן היתה לפניו הגי' בגמרא הכא וכ"ה ברי"ף ורא"ש ועי' לעיל (ר"ד סז) וברש"א שם. וזה צ"ל דבור חדש כמש"כ רש"ל:



רש"י ד"ה ומותרים בכהנת. לא הוזהרו כו' לאותן שהפסול א"מ עליהן. בר"ן הגי' לאותן שישראל ולוי כו'. ועי' לקמן (עג) בפרש"י בד"ה לינשא לפסולין:





בן יהוידע

הַיּוֹם יוֹשֵׁב בְּחֵיקוֹ שֶׁל אַבְרָהָם. נראה עיקר כמאן דמפרש הַיּוֹם נִמּוֹל ולא כמאן דמפרש הַיּוֹם נִפְטָר דאם כן הוה ליה להזכירו בתואר רב אדא ולא היה קוראו בשמו בלבד.



הַיּוֹם נוֹלַד רַב יְהוּדָה בְּבָבֶל. קשא למה הזכירו בשם רב ואף על גב דעדיין לא הוה רב ולרב אדא בר אהבה לא הזכירו בשם רב? ועוד קשא למה ברב אדא הזכיר שם אביו וברב יהודה לא הזכיר שם אביו שהיה שמו יחזקאל? ודוחק לתרץ דרב אדא היו כל העולם מזכירין אותו כך רב אדא בר אהבה ולכן הזכירו בשם אביו כמנהג העולם אך לרב יהודה היו קוראין אותו בסתם ואין אומרים בר יחזקאל, דזה אינו דהא אתמר לעיל דף ע' דאותם טבחייא היו מזכירין אותו רב יהודה בר יחזקאל דאמרי 'עַד דְּשָׁקִיל שַׁמְעֵיהּ דְּרַב יְהוּדָה בַּר יְחֶזְקֵאל'.
ונראה לי בס"ד דרב יהודה נולד בבבל תמורת רבינו הקדוש שהיה שמו יהודה ולכן שהוא נולד תמורתו הזכירו בשם רב וגם לא הזכיר שם אביו ולכן עשה גבי רב יהודה עוד שינוי אחר מהא דרב אדא בר אהבה והוא כי גבי רב יהודה לא הזכיר שם העיר שהיתה פומבדיתא וגבי רב אדא בר אהבה הזכיר שם המקום שהוא אַקְרָא דְּאַגְמָא ורמז להם בזה שהודיעם דתמורתו נולד באקרא דאגמא דאינו בארץ ישראל דהשתא יאות להם לעשות מספד גדול דאף על גב דנולד צדיק אחר הנה ארץ ישראל עצמה חסרה גברא רבא ולכן לבני ארץ ישראל שמגיע להם החסרון יותר יאות להם למבכי ולמספד ולכן הכתוב (קהלת א, ה) דימה לצדיק הנולד תמורת צדיק לשמש שאין זריחתו ושקיעתו במקום אחד אלא זורח במזרח ושוקע במערב.





מראית העין

ללמדך שאין צדיק נפטר מן העולם עד שנברא צדיק כמותו וכו'. וכתבו המפרשים שיש להצטער על סלוק הצדיק משני טעמים אחד שנפטר הצדיק בעיר אחת. והצדיק שיבא תמורתו יהיה בעיר אחרת ועוד שהצדיק הראשון היה גדול ושלם ועתה נולד הצדיק האחר ועד כמה שנים שיהיה גדול וזה רמוז בפסוק וזרח השמש ובא השמש. ומ"ש יש שני חסרונות אחת שאינו מוכרח שיהיה במקום צדיק הראשון וזהו שאמר ואל מקומו ואינו מקום הראשון ועוד שואף זורח עתה מתחיל לזרוח והאחר היה גדול. וז"ש ת"ח שמת אין לנו תמורתו רמז הב' חסרונות אין לנו דאפשר שיהיה במקום אחר. ועוד תמורתו דייקא דהאחר גדול וזה עתה נולד ודוק:





רשימת שיעורים - הגרי"ד סולובייצ'יק

רש"י ד"ה חמשה קהלי.
בסוף דבריו כתב רש"י, וז"ל וקהל דגבי פצוע דכא לא חשיב דלאו מן פסולי יוחסין קא משתעי עכ"ל. וצ"ב בגדר האיסור דפצוע דכא לפי רש"י. ונראה לבאר ע"פ הגמ' ביבמות (עו.) דנסתפקה האם פצוע דכא כהן מותר באיסורי כהונה והאם פצוע דכא ישראל מותר בקהל פסולים. ובביאור הספק יתכן דהגמ' מסתפקת האם פצוע דכא הוי איסור ביאה בקהל בעלמא דאינו מפקיע את קדושת הישראל שלו או"ד דמהווה חלות פסול בדומה לממזרות שפוגמת את הקדושה שלו ומתירו בנשים האסורות לבוא בקהל ישראל.
ויש לעיין בפסקי הרמב"ם (פרק טז מהלכות איסו"ב הל"א-הל"ב) דלכאורה יש סתירה בדבריו וז"ל פצוע דכא וכרות שפכה שנשאו בת ישראל ובעלו לוקין שנאמר לא יבוא פצוע דכא וכרות שפכה בקהל ה' ומותרין לישא גיורת ומשוחררת ואפי' כהן שהוא פצוע דכא מותר לישא גיורת ומשוחררת לפי שאינו בקדושתו ואפילו נתינה או אחד מן הספיקות מותרת לו. הואיל ופצוע דכא אסור לבוא בקהל לא גזרו בו על הנתינים ולא על הספיקות אבל פצוע דכא וכרות שפכה אסור בממזרת ודאית שהרי אסורה מן התורה עכ"ל. מצד אחד הרמב"ם פסק דפצוע דכא כהן מותר בגיורת אע"פ דהיא אסורה מדאורייתא לכהן דעלמא ומשמע מזה דפצוע דכא מהווה חלות פסול דפוגם קדושתו ככהן. ומצד שני הרמב"ם פסק דפצוע דכא ישראל אסור בממזרת, כלומר דהוא עומד בקדושתו כישראל ואסור לבוא בקהל פסולים. וככה השיג הראב"ד וז"ל ועוד פצוע דכא כהן שמותר בגיורת דרב ששת הכי פשט להו והלא גיורת לכהן אסורה מדאורייתא היא ושריא ליה דלאו בקדושתיה קאי וה"ה לישראל פסול בממזרת עכ"ל.
ובביאור שיטת הרמב"ם נראה דס"ל דאין בפצוע דכא חלות שם פסול גברא אלא דמהווה איסור בעלמא לבוא בקהל ולכן אינו מותר בקהל דפסולי יוחסין. דהיינו, רק אדם עם חלות שם פסול בגברא כמו ממזר מותר לבוא בקהל דפסולי יוחסין, משא"כ פצוע דכא דאינו מפסולי היוחסין, אלא דאיסורא דעלמא חל עליו.7 והא ראייה מפצוע דכא שנתרפא (עיין חולין מח.) שמותר לבוא בקהל. ובשלמא אם פצוע דכא הוי איסור בעלמא בלי חלות שם פסול בגברא, מובן למה כשנתרפא האיסור נסתלק. אמנם אם חל בפצוע דכא חלות שם פסול בגברא, אזי לא מסתבר דכשנתרפא דהאיסור פקע דהרי לכאורה חלות שם פסול בגברא נשאר על האדם לעולם. והראייה שפסולי קהל פוסלים דורותיהם ואע"פ דלדורותם חסרה סיבת הפסול. ובכן פצוע אינו פסול גברא ורק הוי איסור ביאה בעלמא. ומפני זה פצוע דכא אסור בממזרת. ומאידך פצוע דכא כהן מותר בגיורת, דהרי י"ל דאיסורי כהונה תלויים בהיתר בפועל לבוא בקהל. כלומר דרק כהן דמותר לו לבוא בקהל בפועל נחשב בקדושתיה בנוגע לאיסורי כהונה. אך פצוע דכא מאחר שאסור לו לבוא בקהל חסרה לו קדושת כהונה שלימה. ולכן בפצוע דכא מכיון דלמעשה אסור לו לבוא בקהל, אין לו איסורי כהונה ופצוע דכא כהן איפוא מותר בגיורת.8
וע"פ זה יש לבאר גם דברי הרש"י בסוגיין. די"ל דכוונת רש"י דאין פצוע דכא נפסל בפסול גברא אלא באיסור ביאה בלבד, ומשו"ה לא נמנה בחמשה קהלי, דמיירי בקהלי פסולים ולא באיסורים בעלמא.
7 ועיין מש"כ בהערה בשיעורים לעיל (סט. גמ'. ורבנן כל ולד במעי שפחה כנענית).
8 ועיין בכל זה ביתר אריכות ברשימות ליבמות (לז. בענין ספק ממזר, אות ב'). ועיי"ש ברשימות שיעורים ליבמות דרבינו זצ"ל הבחין בין איסור גיורת דמותר לפצוע דכא כהן לבין שאר איסורי כהונה שאסורים לו לכמה אחרונים. ולפי"ז פשיטא דלפצוע דכא יש קדושת כהונה לשאר דברים כגון אכילת תרומה ומתנות כהונה, ועיין בזה במשנה יבמות (ע.).
רשימות שיעורים לגרי"ד סולובייצ'יק (ניו יורק, 2022), באדיבות ספריא.

